Sagunt promociona el seu patrimoni industrial en la fira B-Travel de Barcelona
25 de març 2019

​![](/media/mhjix2eh/40-c_feriaturismo.jpg)  

La delegació de Turisme de Sagunt ha promocionat el seu patrimoni industrial, les festes, el més gastronòmic de la taronja i l'APP de turisme accessible en el B-Industrial de Barcelona, el punt de trobada del turisme industrial internacional emmarcat en el saló internacional de turisme B-Travel, que es va desenvolupar del 22 al 24 de març i que va comptar amb un total de 30 mil visitants i mil professionals. A més, la delegació ha visitat l'espai de la xarxa de jueries de la fira i l'estand de Millau, ciutat agermanada amb Sagunt.

 La fira, que ha comptat amb la presència de l'alcalde de Sagunt, Quico Fernández; la regidora de Turisme, Natalia Antonino; i la delegació de Turisme de Sagunt, ha estat formada per agències de viatge i majoristes, organismes oficials, turisme cultural, companyies de transport, premsa especialitzada, complements de viatge, formació i servicis turístics, nàutica, càmping i caravaning, tecnologia, creuers, turisme esportiu i _online_ i gastronomia, entre d’altres.

 En paraules de Quico Fernández, la fira B-Travel de Barcelona **“té un format més reduït que la de FITUR, que és la més coneguda, però és una fira molt professional on es poden veure projectes que són molt interessants i on hem pogut visitar des de la xarxa de jueries, que també estava a Madrid, a tot un sector dedicat al turisme industrial. Recordem que Sagunt també és una potència en el turisme industrial”.​**

**![](/media/xvymc5cl/40-c_feriaturismo2.jpg)  
**

La regidora delegada de Turisme, Natalia Antonino, ha afirmat que "**cal fer un balanç positiu de la fira de Barcelona**". La delegada ha explicat que l'esdeveniment va comptar amb més de 30 mil visitants i mil professionals i que el principal interès “**del nostre estand ha sigut el turisme experiencial i el patrimoni històric i des de l'àmbit professional l’interès s'ha suscitat pel patrimoni industrial**".

A més, ha explicat que van estrényer llaços amb el tècnic d'Euskadi, responsable del patrimoni industrial, per a col·laborar conjuntament. I, també, "**visitàrem estands relacionats amb el patrimoni històric i industrial i ciutats agermanades com Millau. I vam vendre eixe producte gastronòmic que és el mes gastronòmic de la taronja**". En este sentit, l’alcalde de Sagunt ha afirmat que durant la fira van poder veure també les ofertes de caràcter formatiu que tenen a la Universitat de Catalunya o els itineraris de formació professional.

En definitiva, ha indicat Antonino, “**hem pogut portar a la fira de Barcelona les opcions i diferents iniciatives que realitzen les nostres empreses dinamitzadores turístiques del municipi**".​

**![](/media/nn2jrvvc/40-c_feriaturismo3.jpg)  
**

La B-Travel ha estat composta per sis àrees relacionades amb tota classe d'experiències, com a B-Delicious, en la qual va haver degustacions i _showcookin__gs_ de cuina regional espanyola i internacional; B-Happy, per a viatges en família, creuers i _wellne__ss_; B-Culture, viatges relacionats amb l'art, la història i la cultura; B-Special, de turisme de compres i nou luxe; B-Adventure, turisme esportiu i d'aventura; i B-Industrial, rutes de zones amb ampli llegat històrico-industrial. 

Esta fira és una oportunitat per a donar a conéixer el patrimoni industrial de Sagunt al sector professional i al públic en general, al costat de la resta de l'oferta turística local, ja que és una magnífica oportunitat per al _networ__king_ i per a conéixer les novetats del sector.

Cal tindre en compte que Catalunya és el tercer emissor nacional per a la Comunitat Valenciana amb una quota del 5’4 % del total de viatges d'espanyols arribats a la Comunitat Valenciana. A més, la Comunitat Valenciana és la tercera destinació per als catalans, amb una quota d'un 4’1 % dels viatges i en vacances estivals, sent també un receptor important el municipi de Sagunt.​

![](/media/tgqhn35i/40-c_feriaturismo4.jpg)  

La bona acollida que va tindre el municipi en esta Fira Internacional del Turisme l'any passat ha fet que enguany Sagunt torne per a promocionar el seu patrimoni històric i industrial, la seua jueria, la Setmana Santa, que és Festa d'Interés Turístic Nacional, i el més gastronòmic de la taronja. 

**“Es tracta de vendre la ciutat, en el millor sentit de la paraula, com a punt d'inversió i també, evidentment, com a punt de visita i en eixe sentit anirem pròximament a altres fires com són la fira de Bilbao o la d'Aragó i a totes aquelles que siguen interessants per a potenciar la nostra ciutat”** ha conclòs l’alcalde.​

*   [](http://www.facebook.com/sharer.php?u=https://aytosagunto.es/va/actualitat/sagunt-promociona-el-seu-patrimoni-industrial-en-la-fira-b-travel-de-barcelona/ "Facebook")
*   [](http://twitter.com/share?url=https://aytosagunto.es/va/actualitat/sagunt-promociona-el-seu-patrimoni-industrial-en-la-fira-b-travel-de-barcelona/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-promociona-el-seu-patrimoni-industrial-en-la-fira-b-travel-de-barcelona/ "Linked In")
*   [](mailto:?body=https://aytosagunto.es/va/actualitat/sagunt-promociona-el-seu-patrimoni-industrial-en-la-fira-b-travel-de-barcelona/)